Umsed akked Ṣumam, taseda i yemmuten ɣef udem n tlelli n lzayer, ad teggri twacult-is deg liḥala yecban tin ?! Ayɣer? Amek alami tettwatu akka, s nettat s twacult-is ? Ur zriɣ ara, ur fhimeɣ ara » (Page.64) « Tawwurt n usɣar, axxam aqdim i bnan s udɣaɣ, xas akken tisegwa yakk cergen, mazal yeṭṭef, yecfa-d ahat netta ɣef wayen iԑeddan. Yiwet n texxamt, srir n wuzzal iṣedded yersen deg tama ufella, sin n imḍerḥen rsen deg lqaԑa, ssan ajlid akked yigertyal. Dewreɣ cwit tamuɣli-iw, ufiɣ lkanun akked kra n yiqbac yersen ɣef udekkan n wakal, walaɣ amek yeqcer yakk lḥiḍ-nni, ziɣ d tiqit id-yettengayen seg sqef » (Page.64-65) «ur tesԑi ara s wacu ara tesɣar arraw-is, dɣa ɣran cwit kan ḥebsen-d akken ad wansen yemma-tsen deg wussan n lḥif i yettemcebin.Ma sawḍen ad xedmen, akken ad d-awin kra n yidinaren, maca atan qqimen traǧun anwa ara asen-d yekken tawwurt, s kra tgella neɣ n llebsa.